(Tamurt) – Izzayriyen ugin ad d-ɣren. Idlisen yullin uɣebbar. Igad yeznuzuyen idlisen, eɛyyan di tɣimit war lfayda. Ttmuqulen deg iɣermanen xeddmen “la chaine” akken ad d-aɣen aɣrum, aksum d wayen nniḍen ma d idlisen, yiwen ur s nyefki azal.
Qimen ḥeznen, teččan tussaft, ulac win ara n yeṭfen ger ifassen, assen yeslef, ad d-ḥulfun s tudert.
Aṭas iɣermanen yettikin di leqdic n wedlis: imazragen, inedlisen…iḥetmin lḥal, uɣalen znuzuyen isufar n wučči akken add d-sekren arraw n sen.
Iwakken izzayriyen ad d-lemden idlisen, ilaq imassayen n yidles ad d-xedmen akken xedmmen di tmurt n Brezil.Dinna, yal ameḥbus ara yeɣren yiwen udlis, ad yerbeḥ 4 wussan n tlelli.
Akken, nekkni s izzayriyen nettidir akk di lḥebs ameqran war leḥyuḍ, yeldi deg igenni, nezmer ad d- nelmed aṭas n yidlisen akken ad d-nesnerni tilisa n tmusni akked d tilelli. Akagi, ad d-an ṣegged sin imerga s yiwen wedɣaɣ.
boussadhemmar@yahoo.fr
kab_Latn kab_Latn kab_Latn kab_Latn kab_Latn nno_Latn